OpenLLM-France/wikimedia huggingface dataset:
# Asnières-sur-Seine

Asnières-sur-Seine :
| Ar c'hastell hag an iliz. ||
| Melestradurezh ||
| Stad | Frañs |
| Rannvro | Enez-Frañs |
| Departamant | Hauts-de-Seine |
| Arondisamant | Nanterre |
| Kanton | Asnières-sur-Seine (pennlec'h) ha Courbevoie-1 |
| Kod kumun | 92004 |
| Kod post | 92600 |
| Maer Amzer gefridi | Manuel Aeschlimann 2014-2020 |
| Etrekumuniezh | Métropole du Grand Paris |
| Lec'hienn web | https://asnieres-sur-seine.fr |
| Poblañsouriezh ||
| Poblañs | 88 004 ann. (2020) |
| Stankter | 18 258 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 22 m — brasañ 43 m |
| Gorread | 4,82 km² |
| kemmañ |
Asnières-sur-Seine zo ur gumun en departamant Hauts-de-Seine hag er rannvro Enez-Frañs, e kreiz Bro-C'hall.
Er bloavezh 2020 e oa 88 004 a annezidi hag a reer Asniérois anezho e galleg.

## Monumantoù ha traoù heverk

* Ar c'hastell.
* Iliz Santez Genovefa.
* An ti-kêr.

## Kêrioù gevellet

* Spandau (Alamagn) abaoe 1959

## Tud dibar

* Benedicta Henriette Philippine von der Pfalz (1652-1730), priñsez, marvet e Asnières.
* Yves Allégret (1905-1987), filmaozer, bet ganet e Asnières.

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Aslan

Aslan a zo ul leon hag unan eus tudennoù (!) Chronicles of Narnia.
# Asnières

Asnières [anjɛːʁ] zo un anv-lec'h gallek ha hini meur a gumun c'hall.

## Gerdarzh

Hervez Ernest Nègre, en e levr Toponymie générale de la France (TGF) e vije kenorin an holl anvioù Asnières (§ 5654). Dont a rafe eus al latin molae asinariae « milin troet gant un azen», ar vilin vras, e-skoaz ar vilin vihan, molae trusatiles, troet gant un den.

## Kumunioù

* Asnières (Eure), e Normandi (Eure)
* Asnières-en-Bessin, e Normandi (Calvados)
* Asnières-en-Montagne, e Bourgogn (Côte-d'Or )
* Asnières-en-Poitou, e Poatev (Deux-Sèvres )
* Asnières-la-Giraud, e Charente-Maritime
* Asnières-lès-Dijon, e Bourgogn, e Côte-d'Or
* Asnières-sous-Bois, en Yonne
* Asnières-sur-Blour, e Vienne
* Asnières-sur-Nouère, e Charente
* Asnières-sur-Oise, e Val-d'Oise
* Asnières-sur-Saône, en Ain
* Asnières-sur-Seine, e Hauts-de-Seine
* Asnières-sur-Vègre, e Sarthe
# Asnières-en-Bessin

Kumunioù Bro-C'hall :
| Anv | Asnières-en-Bessin |
| Skoed | |
| Lec'hiadur Asnières-en-Bessin en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Bessin |
| Arondisamant | Bayeux |
| Etrekumuniezh | Communauté de communes de Trévières |
| Kanton | Trévières |
| Kod INSEE | 14023 |
| Kod post | 14710 |
| Maer | Patrick Deshayes (digostezenn) |
| Amzer-gefridi | 2008-2014 |
| Gorread | 4,61 km² |
| Led | 49° 22' 07" Norzh |
| Hed | 01° 56' 13" Kornôg |
| Uhelder kreiz | .. m |
| Uhelder bihanañ | 12 m |
| Uhelder brasañ | 49 m |
| Poblañs hep kontoù doubl | 61 (2008) |
| Stankter | 13 a./km² |
| Lec'hienn ar gumun | |
Asnières-en-Bessin a zo ur gumun eus departamant Calvados e Bro-C'hall.

## Istor
### XX$^{vet}$ kantved

* 1945: mervel a reas tri den nann-soudard en Asnières e miz Here 1945 pa darzhas ur sammgarr SUAat leun a dennoù.

## Armerzh

* Iliz katolik Saint Vigor
* Ar c'hastell, bet savet e 1693 hag adkempennet e 1783.

## Emdroadur ar boblañs 1962-2008

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2008 | → bremañ | Patrick Deshayes | digostezenn | Labourer-douar |
| 1983 | Meurzh 2008 | Paulette Cuillandre | digostezenn | |
| N'eo ket anavezet c'hoazh an holl fedoù. |||||

## Tud

* Arthur Le Duc (1848-1918), kizellour gall, a voe maer eus ar gumun.

## Notennoù ha daveoù

* ↑ Mémorial des victimes civiles en Normandie
* ↑ Clochers de France
# Asociación Amateurs de Football

Asociación Amateurs de Football (AAmF) a voe ur c'hevre mell-droad arc'hantinat hag a oa bet krouet d'an 22 a viz Gwengolo 1919 en ur zispartiañ diouzh Asociación del Fútbol Argentino (AFA) war un dro. Juan Mignaburu a voe e gentañ prezidant betek 1920, bet erlec'hiet gant Adrián Beccar Varela.
Er-maez eus Kevread Etrebroadel Football Association (KEFA) n'en devoa ket anavezet anezhañ, aozañ a reas kampionadoù mell-droad en Uruguay betek an 28 a viz Du 1926.

## An eil disrann : red an darvoudoù

Campeonato de Primera División 1919 AFA, kroget d'ar 16 a viz Meurzh, n'eas ket pelloc'h eget an 31 a viz Eost gant an disemglevioù a savas buan diwar-benn statud damamatour melldroaderien 'zo. Kaset e voe kuit ar c'hleuboù :
* Atlanta Buenos Aires,
* Defensores de Belgrano,
* Estudiantes de Buenos Aires,
* Estudiantil Porteño,
* Gimnasia y Esgrima La Plata,
* Independiente Buenos Aires,
* Platense,
* Racing Club de Avallenada,
* River Plate Buenos Aires,
* San Lorenzo,
* San Isidro Buenos Aires,
* Sportivo Barracas ha Tigre Buenos Aires na savent ket a-du gant doareoù AFA. Ouzhpennet e voe Vélez Sarsfield da sevel Campeonato de Primera División 1919 de la AAmF a grogas d'an 28 a viz Gwengolo evit echuiñ d'ar 6 a viz Genver 1920, aet ar maout gant Racing Club de Avellaneda er genstrivadeg kentañ-mañ.
Chom a reas
* Boca Juniors Buenos Aires,
* Estudiantes de La Plata,
* Eureka Buenos Aires,
* Huracán Buenos Aires,
* Porteño Buenos Aires,
* Sportivo Almagro feal ouzh AFA avat hag evite e voe aozet un eil kenstrivadeg a adkrogas d'an 28 a viz Gwengolo oc'h echuiñ d'ar 16 a viz Genver 1920. Berraet e voe ar gevezadeg-mañ a voe Boca Juniors he c'hentañ loread.
Betek 1926 e voe aozet gant AAmF ur c'hampionad Primera División ha Segunda División (División Intermedia an anv anezhañ) ivez.
A-barzh fin ar gont e kendeuzas Asociación Amateurs de Football (AAmF) hag Asociación del Fútbol Argentino (AFA) da reiñ Asociación Amateurs Argentina de Football (AAAF) d'an 28 a viz Du 1926. Adrián Beccar Varela a voe anvet da gentañ prezidant ar gevredigezh nevez-flamm a voe aozet ar c'henstrivadegoù ganti etre 1927 ha 1930.

## An daou rummad bet krouet
### Primera División

| Bloaz | Kleub kampion | Kleub renket da eil | Kleub renket da drivet |
| 1919 | Racing Club de Avellaneda | Vélez Sarsfield | River Plate |
| 1920 | River Plate | Racing Club de Avellaneda | San Lorenzo |
| 1921 | Racing Club de Avellaneda | River Plate | Independiente |
| 1922 | Independiente | River Plate | San Lorenzo |
| 1923 | San Lorenzo | Independiente | River Plate |
| 1924 | San Lorenzo | Gimnasia y Esgrima La Plata | Independiente |
| 1925 | Racing Club de Avellaneda | San Lorenzo | Sportivo Almagro |
| 1926 | Independiente | San Lorenzo | Platense |

### Segunda División

| Bloaz | Kleub kampion |
| 1919 | Barracas Central |
| 1920 | General Mitre |
| 1921 | Palermo |
| 1922 | Argentino del Sud |
| 1923 | Liberal Argentino |
| 1924 | Excursionistas |
| 1925 | Talleres |
| 1926 | Sportivo Barracas |

## Liammoù diavaez

* Ar vell-droad arc'hantinat e 1919 war lec'hienn ar Rec.Sport.Soccer Statistics Foundation
# Asmara

Asmara (amhareg: አስመራ hag arabeg: أسمرا Asmarā; diwar ar geuzeg: አሥመራ Asmera, orin an anv kozh Asmera) eo kêr-benn ha kêr vrasañ Eritrea, en Afrika. War-dro 600 000 den zo o chom enni. Ur geriadenn e oa Asmara gwechall, a-raok bezañ lakaet da gêr-benn Eritrea, e 1900, gant an Italianed a oa o paouez aloubiñ ar vro. En hanterenn gentañ an XX$^{vet}$ kantved e voe savet enni e-leizh a savadurioù gant an Italianed, ken e voe lesanvet "Piccola Roma" (Roma vihan).
a vo kavet e Wikimedia Commons.
# Asnat

Asnat (/ˈæsᵻnæθ/, en hebreeg : אָסְנַת) zo ur vaouez egiptat eus Levr ar C'heneliezh, e-barzh ar Bibl, ha pried Yosef, mab Jakob.
Merc'h eo d'ur beleg, Poti-Fera, eus kêr Heliopolis. Roet e voe da Jozef gant ar Faraon. Ganet he doa dezhañ Menashe hag Efraim, ha voe tadoù daou veuriad.

## Daveoù

* ↑ Gn. 48:20
# Bacco (Leonardo)

Bacco zo ul livadur gant Leonardo da Vinci, ma weler an doue Bacchus (Bacco en italianeg) hag a zo war ziskouez e Mirdi al Louvre e Pariz.
Hervez arzvarnerien e oa mennet da livañ Yann ar Badezour, nemet war an diwezhadoù e oa bet ouzhpennet binvioù-arouez Bacchus.

## Liammoù diavaez

Lec'hienn Mirdi al Louvre -
# Baceno

Baceno zo ur gumun eus Italia e proviñs Verbano-Cusio-Ossola e Piemonte.
# Bacchiacca

Francesco Ubertini, lesanvet il Bacchiacca (Borgo San Lorenzo, 1494 – Firenze, 1557) a oa ul livour italian, eus kêr Firenze e deroù ar XVI$^{vet}$ kantved.
Deskiñ ar vicher a reas e stal-labour Perugino ha war-dro 1515 e stagas da genlabourat gant Andrea del Sarto, Jacopo Pontormo ha Francesco Granacci evit kinklañ kambr Pierfrancesco Borgherini ha Margherita Acciauoli.
En 1540 e teuas da vout livour e lez an dug Cosimo Iañ (reg. 1537-1574) hag an dugez Eleonora di Toledo. Eno e tarempredas arzourien vrasañ e amzer evel Bronzino, Francesco Salviati, Niccolò Tribolo, Benvenuto Cellini, Baccio Bandinelli, hag e vreur-kaer Giovanni Battista del Tasso.

## Oberennoù

* Donna con gatto (Itron he c'hazh). 1525.
* Mosè fa scaturire l'acqua nel deserto colpendo una roccia (Moizez a sko war ur roc'h da lakaat an dour da redek). War-dro 1540-1545.
* Leda.
* Sibilla

## Skeudennoù

* Leda hag an alarc'h
* Klask ar gib laeret
a vo kavet e Wikimedia Commons.
# Bacchus

Bacchus pe Bakus eo anv doue ar gwin gant ar Romaned, mab da Yaou ha da Semele. Tennañ a ra un tamm d'an doue hellazat Dionysos, met n'eo ket ken pinvidik e bersonelezh evel hini Dionysos: ul lonker eo Bacchus, ha netra ken, doue an debordoù hag an diroll.
Klotañ a rae ivez gant an doue etrusk kozh Liber Pater, ha mesket e veze anvioù an daou zoue hag al lidoù dezhe.
Degouezhout a reas ar c'hiz da azeuliñ an doue hag ar Bachanalia, en Italia war-dro an Eil kantved kent JK. Peogwir e save dizurzh e voe berzet al lidoù gant ar Sened e 186 kent JK.
En amzer an Azginivelezh, pa vo implijet ar mojennoù hellazat eo anv Bacchus hepken a vo adkemeret, evel ma weler en anvioù al livadurioù.

## Bacchus en arzoù
### Lennegezh

* Il Trionfo di Bacco e Arianna, kanaouenn eus ar XV$^{vet}$ kantved gant Lorenzo de' Medici, kanet gant Angelo Branduardi en e bladenn it:Domenica e lunedì
* Bacco in Toscana, ditiramb gant Francesco Redi

### C'hoariva

* Le Baccanti - Trajedienn Euripides
* Le Baccanti - Drama gant Erik Johann Stagnelius

### Delwennoù

* Bacco kizelladur gant Michelangelo.
* Bacco kizelladur gant Jacopo Sansovino.

### Livadurioù

* Bacco, taolenn gant Leonardo da Vinci (1452-1519).
* Bacco e Arianna, taolenn gant Tizian (1520-1523).
* Bacchus, taolenn gant Caravaggio (1571-1610).
* Bacchino malato, taolenn gant Caravaggio.
* Los borrachos o el triunfo de Baco, taolenn gant Diego Velázquez (1628-1629).
* Il trionfo di Bacco e Arianna, murlivadur gant Annibale Carracci (1597-1600).

## E yezhoù all

* Bacco eo an an anv italianek, ha diwarnañ eo deuet an anvioù-badez Bacolo ha Bacisio. Per Bacco zo ur sakreadenn voutin en italianeg.

## Liammoù diavaez

* "Il Trionfo di Bacco e Arianna" gant Angelo Branduardi

## Notennoù

* ↑ Dictionnaire Breton-Français, Roparz Hemon
a vo kavet e Wikimedia Commons.
# Bacchino malato

Bacchus bihan klañv, pe Bacchino malato hervez an anv italianek orin, zo un eoullivadur graet gant an arzour italian Caravaggio etre 1593 ha 1594 hag a zo bremañ war ziskouez er Galleria Borghese, e Roma. Graet e oa bet gant Caravaggio pa oa o labourat e stal Giuseppe Cesari, anavzetoc'h evel Cavalier d'Arpino, livour diouzh ar c'hiz en amzer-se.
Hervez Giovanni Baglione e oa bet livet gant an arzour, nevez-erruet e Roma eus Milano e-kreiz 1592, pa oa klañv, oc'h ober gant ur melezour. Ken klañv e voe ma rankas tremen 6 miz en ospital Santa Maria della Consolazione. Hervez ur pennad e 2009 er gelaouenn amerikan Clinical Infectious Diseases, diouzh gwelout klañvour an daolenn hag e liv arvelen, e vije bet Caravaggio gant ar malaria.
Kemeret e voe an daolenn, war un dro gant re all, eus ti Giuseppe Cesari, unan eus mestri gentañ Caravaggio, gant an arzdastumer Scipione Borghese en 1607.

## Liammoù diavaez

* Lec'hienn ar mirdi, Galleria Borghese
# Bacchus (Caravaggio)

Bacchus (Bacco an anv italianek) zo un daolenn gant al livour italian Caravaggio war-dro ar bloaz 1595, war-ziskouez en Uffizi e Firenze.
Gwelout a reer ur Bacchus yaouank-flamm, gant rezin ha delioù gwini war e benn, e viz o c'hoari gant kordenn zu e sae wenn joget. Ur pladad frouezh zo dirazañ war un daol vaen hag ur garafennad gwin ruz. En e zorn kleiz emañ o terc'hel ur c'hobedad win hag e seblant pediñ an arvester da zont d'evañ gantañ.
Marteze e oa bet Caravaggio o labourat gant ur melezour, abalamour m'emañ ar c'hrennard o terc'hel e vanne en e zorn kleiz.

## Pennadoù kar

* Bacchus
* Bacchus bihan klañv

## Notennoù

* ↑ (en) 'Bacchus @ Artble. Kavet : 13/02/2024.

## Liammoù

* Iconographic Themes in Art: Bacchus | Dionysos
# Bacco e Arianna

Bacco e Arianna (titl italianek; pe Bacchus hag Ariadna e brezhoneg) zo un eoullivadur brasik (175 x 190 cm) graet etre 1520 ha 1523 gant al livour italian Tizian.
Emañ en National Gallery e Londrez. Sinet eo TICIANUS F. (Ticianus fecit, "Tizian a reas") en traoñ a-gleiz.

## Istor an daolenn

Goulennet e oa bet ouzh Tizian livañ an oberenn-se gant Alfonso Iañ d'Este, dug Ferrara evit e g-Camerino d'Alabastro, ur gambr prevez en e balez, kinklet gant oberennoù arzel awenet gant mojennoù kozh Hellaz pe Roma, hag e-lec'h ma ne oa ket kalz a gristeniezh.
Paeet e oa bet Raffaello evit ober al labour da gentañ, a oa da vezañ Trec'h Bacchus. Pa varvas al livour e 1520 avat ne oa bet graet nemet ur raktresadenn gantañ, ha goulennet e voe digant Tizian kemer e lec'h.

## Mojenn

Ariadna a oa merc'h d'ar roue Minos eus Kreta. Dilezet e oa bet en enez Naxos gant he dousig Theseüs, a welomp e lestr o vonet kui. War an aod e kav Dionysos, pe Bacchus e latin, doue ar gwin, a lamm daveti eus e garr, sachet gant kizhier-kon, ha gantañ e lidambroug.
Krediñ a reer e oa loened heñvel e ti an dug, pa'z eo leoparded e oant e skrid ar barzh latin Catullus.
Bacchus a welomp e-kreiz e lamm da wareziñ Ariadna diouzh e loened. En oabl a-us da Ariadna ez eus ur gurunennad stered: ar steredeg Corona Borealis an hini eo, prometet gant Bacchus d'e serc'h nevez.

## Levrlennadur

* Tietze H., Titian. Leben und Werk, Vienna, 1936
* Wind E., Bellini's Feast of the Gods. A Study in Venetian Humanism, Cambridge, 1948
* Walker J., Bellini and Titian at Ferrara, Londra, 1956
* Erwin Panofsky, Problems in Titians, Londra, 1969
* Hope C., The 'Camerini d'Alabastro' of Alfonso d'Este I in The Burlington Magazine, 820, 1971
* Fehl P. The Worship of Bacchus and Venus in Bellini's and Titian's Bacchanals for Alfonso d'Este. in Studies in the History of Art, 6, 1974
* Murutes H., Personifications of Laughter and Drunken Sleep in Titians Andrians in The Burlington magazine, 115
* Lowinsky E. E., Music in Titian's Bacchanal of the Andrians: Origin and History of the Canon per Tonos in Titian, His World and His Legacy, New York, 1982
* Emiliani A., La leggenda del collezionismo, in Ferrara, voci di una città, n. 3, 1995
* Bomford D., Conservation of Paintings, National Gallery Company, Londra, 1997
* Gentili A., Tiziano, Milano, 1998
* Pedrocco F., Tiziano, Milano, 2000
* Gibellini C., Tiziano, Milano, 2003
* Mannini L., Prado, Madrid in I grandi musei del mondo, Roma, 2004

## Livadurioù all e «camerino d'alabastro» an dug

* Giovanni Bellini, Il festino degli dei, 1514, Washington, National Gallery of Art
* Tiziano Vecellio, Festa di Venere, 1516 - 1518, Madrid, Museo del Prado
* Tiziano Vecellio, Baccanale degli Andrii, 1522 – 1524, Madrid, Museo del Prado

## Liammoù diavaez

* National Gallery
# Bacares

Bacares a zo ur gumun e proviñs Almería en Andalouzia, e Spagn.
# Bace

Ur gêriadenn e mervent Sir Gaerfyrddin eo Bace (Backe e saozneg). 2 km zo ac'hane da Sanclêr, er c'hreisteiz dezhi. Ur wazh a dremen enni hag a ya da aberiñ en Afon Tâf.
# Bellerofon

Bellerofon (Henc'hresianeg: Βελλεροφῶν) pe Bellerofontes (Βελλεροφόντης) (Hipponoos a oa e anv pa oa ur bugel anezhañ) zo un haroz eus gwengelouriezh Henc'hres. Eñ a oa an haroz ha lazher euzhviled brasañ e-touesk Kadmos ha Perseüs, a-raok deizioù Herakles, hag e gur uhelañ a voe marvedigezh Kimera, un euzhvil a voe taolennet gant Homeros evel penn ul leon, korf ur c'harv ha lost un naer : « he c'hwezhadenn a strew gant flammoù gor. » Anavet eo ivez evit mestroniezh ar marc'h Pegasos gant skoazell kabestr strobinellet Athena, hag evit bout bet kastizet gant doueed rak fellout a reas dezhañ krapat gant ar Menez Olimpos evit chom ganto.

## Gerdarzh

Marteze Βελλεροφοντης Bellerophonis < Βελεμνον Belemnon, βελονη beloni, βέλος bélos "saezh" + φοντης phonis "lazher" < φονευω phoneyo "lazhañ".

## Gwengel
### Yaouankiz

Mab e oa da C'hlaokos, roue Korinthos, pe da Boseidon hervez ar mojennoù, ha da Eurynome. Mab-bihan e oa da Sisyfos. Hipponoos e oa e anv pa oa ganet, met adanvet e voe Bellerofon "muntrer Belleros" war-lerc'h lazhañ Belleros. Abalamour d'ar gwalldaol-se e rankas tec'hel da Diryns ma voe degemeret e lez ar roue Proitos.

### Doñvaat Pegasos

Polyeidos a laras da vBellerofon e vefe dav dezhañ tapout Pegasos. Evit lakaat ar marc'h d'asañtin e oa bet goulennet da vBellerophon huniñ e azeuldi Athena. E-kerzh e oa o kousket e hunvreas e oa bet lakaet ur c'habestr aour en e gichen gant an doueez, hag e laras dezhañ e kavo ar marc'h divaskellek en andon Pirene e keoded Korintos, e lec'h ma oa ganet an haroz. Mammennoù all a zifer e oa kabestret al loen endeo, pe oa bet roet dezhañ gant Poseidon.

## Notennoù

* ↑ Assunçâo, Teodoro Renno. Le mythe iliadique de Bellérophon. In: Gaia: revue interdisciplinaire sur la Grèce Archaïque, niv. 1-2, 1997. pp. 42-43. DOI :
* ↑ Kerenyi 1959, p. 75.
* ↑ Ilias – (fr) VI.155–203.
* ↑ (en) Roman, Luke & Monica. Encyclopedia of Greek and Roman Mythology. Fact on File, 2010, p. 103 (ISBN 978-1-4381-2639-5)
* ↑ Pausanias :Description of Greece 2.4.6.
a vo kavet e Wikimedia Commons.
# Bellec

Bellec ha Le Bellec zo anvioù-tiegezh brezhonek evel m'en skriver en tiez-kêr, Beleg hervez doare-skrivañ ar brezhoneg.
Anaout a reer ivez an anv deveret Belléguic, bellegig e brezhoneg.

## Anvioù kar e yezhoù all

* Popa e roumaneg
* Leprêtre e galleg

## Tud
### Breizh

* Alain Bellec, anavezet evel Alain Barrière, kaner gallek
* André Bellec ha Georges Bellec, kanerien eus ar strollad Les Frères Jacques,
* Hervé Bellec, skrivagner gallek
* Daniel Bellec (1952-2012) pe "Roger Dimanche", livour
* Eugène-Joseph-Marie Le Bellec (1890-1970), eskob
* François Bellec (g. e 1934), eil amiral, skrivagner ha livour
* Gaël Le Bellec (né en 1988), duathletour
* Jean Bellec (1920-2002), milour ha kompagnun an Dieubidigezh
* Joël Bellec (1908-1988), eskob
* José Bellec (1918-2004), rezistant ha kargiad uhel

### Bro-C'hall

* Bernard Bellec (g. e 1934), politikour, maer Niort
* Nicolas Le Bellec (g. e 1967), melldroader

### Kanada

* Alexis Bélec, aktour
* Charles Bélec (1872-1958), labourer-douar ha politikour

### Slovenia

* Vid Belec (g. e 1990), melldroader
# Bellenoue

Bellenoue a oa ur gumun e departamant Vande, e Bro-C'hall.

## Istor
### Dispac'h Gall

* Melestradurezh : e 1790 e voe savet ar gumun, e Kanton Mareuil ; e Bann La Roche-sur-Yon e oa. En Arondisamant Fontenay-le-Comte bet krouet e 1800 e voe lakaet, hag en Arondisamant La Roche-sur-Yon diwezhatoc’h.

### XIX$^{vet}$ kantved

* E 1827 e voe staget kumunioù Bellenoue ha Corbaon ouzh kumun Château-Guibert.

## Daveoù ha notennoù

* ↑ Cassini - EHESS
* ↑ (fr) Cassini - EHESS
* ↑ (fr) Cassini - EHESS
# Bellefontaine (Tintigny)

Bellefontaine (Tintigny) (gåmeg:Bèlfantêne, walloneg:Belfontinne-e-Gåme ) a oa ur gumun eus Proviñs Luksembourg e Belgia. Gant Lezenn 1977 e voe lakaet e kumun Tintigny.

## Istor
### XX$^{vet}$ kantved
#### Brezel-bed kentañ

* D’an 22 a viz Eost 1914 e voe un emgann eno etre ar soudarded c'hall, gant ar 25vet Rujumant Troadegiezh en o mesk, hag an tirlu alaman.

## Monumantoù ha traoù heverk

* An iliz katolik e kreiz ar vourc’h.
* Ar c’hanndi.
* Ar vered vilourel.
* Iliz katolik Sant Pêr.
* Kanndi La Fontaine du Centre.
* Bered vilourel ar Radan, 1917, 527 bez gall ha 238 bez alaman enni

## Notennoù

* ↑ Memorial Genweb
# Belleray

Belleray :
| Iliz katolik Sant Paol. ||
| Melestradurezh ||
| Stad | Frañs |
| Rannvro | Alsace-Champagne-Ardenne-Lorraine |
| Departamant | Meuse |
| Arondisamant | Verdun |
| Kanton | Verdun 2 |
| Kod kumun | 55042 |
| Kod post | 55100 |
| Maer Amzer gefridi | Alain Andrien 2014-2020 |
| Etrekumuniezh | Communauté d'agglomération du Grand Verdun |
| Lec'hienn web | belleray.fr |
| Poblañsouriezh ||
| Poblañs | 527 ann. (2020) |
| Stankter | 103 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 196 m — brasañ 298 m |
| Gorread | 5,1 km² |
| kemmañ |
Belleray zo ur gumun eus Bro-C'hall, en departamant Meuse, er rannvro Alsace-Champagne-Ardenne-Lorraine.

## Istor
### XX$^{vet}$ kantved
#### Brezel-bed kentañ

* Fuzuilhet e voe ur soudard breizhat eno gant al lu gall d'ar 25 a viz Du 1916.

#### Eil brezel-bed
## Monumantoù ha traoù heverk

* Iliz katolik Sant Paol.

## Douaroniezh

* War lez ar Stêr Meuse emañ Belleray.

## Tud
### Tud marvet eno

* Pierre Arsène Marie Autret, ganet e Gwaien e 1886, soudard en 19vet rujumant war-droad, fuzuilhet d'ar 25 a viz Du 1916 gant al lu gall e-pad ar Brezel-bed kentañ evit «ravoltadeg».

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ Clochers de France
* ↑ francegenweb.org
# Bellengreville (Calvados)

Kumunioù Frañs :
| Anv | Bellengreville |
| Skoed | |
| Lec'hiadur Bellengreville en Arondisamant Caen | |
| Riez | Frañs |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes Val ès dunes |
| Kanton | Troarn |
| Kod INSEE | 14057 |
| Kod post | 14370 |
| Maer | Dominique Piat |
| Amzer-gefridi | 2008-2014 |
| Gorread | 10,15 km² |
| Led | 49° 07' 32" Norzh |
| Hed | 00° 12' 36" Kornôg |
| Uhelder kreiz | .. m |
| Uhelder bihanañ | 6 m |
| Uhelder brasañ | 73 m |
| Poblañs hep kontoù doubl | 1 509 (2006) |
| Stankter | 149 a./km² |
| Lec'hienn ar gumun | |
Bellengreville a zo ur gumun eus departamant gall Calvados e Bro-C'hall.

## Istor
### XX$^{vet}$ kantved

* Eil brezel-bed: mervel a reas dek den nann-soudard abalamour d'ar brezel, nav anezhe e 1944 hag unan e 1945.

## Monumantoù ha traoù heverk

* Ar maner
* Monumant ar re varv
* An iliz katolik
* Maner La Perquette, 1602.
* Monumant ar re varv.
* Iliz katolik Gorroidigezh an Intron-Varia.

## Emdroadur ar boblañs 1962-2006

Niver a annezidi

## Notennoù ha dave

* ↑ Mémorial des victimes civiles en Normandie
* ↑ Diellaoueg Mérimée, PA00111076
* ↑ Clochers de France
# Bellegra

Bellegra zo ur gumun en Italia, e meurgêr Roma Capitale ha rannvro Lazio.
# Bellengreville

Bellengreville zo anv meur a lec'h e Normandi.
* Bellengreville (Calvados), kumun c'hall en departamant Calvados
* Bellengreville (Seine-Maritime), kumun c'hall en departamant Seine-Maritime
# Belleger

Belleger (Bec-Léguer gwechall, Beg-Léguer bremañ en implij gallek) a zo ur c'harter eus Servel, kumun gozh kendeuzet bremañ e-barzh Lannuon. Lodenn arvor Servel ha Lannuon eo, gant traezhennoù ("Traezhenn Gwazhlagorn" ha "Traezh ar Goulm") ha genoù al Leger e-lec'h ma'z eus un tamm porzh ("ar Vegenn").

## Istor

* E skol Belleger e oa Skol Diwan gentañ Lannuon.

## Tud

* Per Bourdellez (1907-1989), beleg, skrivagner hag emsaver brezhonek;
* Madalen an Amour, skrivagnerez
* Erwan Kervella (1949-1984), o chom eno pa oa skolaer e Skol Diwan.

## Liammoù diavaez

* Webcam an aod, Windsurf Breizh 22
# Colfelice

Colfelice a zo ur gumun en Italia, e Lazio, e proviñs Frosinone.
# Colette Besson

Colette Besson, bet ganet d'ar 7 a viz Ebrel 1946 e Saint-Georges-de-Didonne (Charente-Maritime, Bro-C'hall) hag aet da Anaon d'an 9 a viz Eost 2005 en Angoulins (Charente-Maritime), a oa un atletourez c'hall barrek war ar pevar c'hant hag an eizh kant metrad. Eviti da vezañ dimezet (da Jean-Paul Noguès) he devoa dalc'het hec'h anv plac'h yaouank a-hed he micher.
D'ar 16 a viz Here 1968 he devoa gounezet medalenn aour ar pevar c'hant metrad e Mec'hiko da-geñver C'hoarioù olimpek hañv 1968.